b'\n_START_ARTICLE_\nConjunt del passatge de Sant Miquel\n_START_SECTION_\nDescripci\xc3\xb3\n_START_PARAGRAPH_\nPassatge que comunica el carrer Santa Maria amb la pla\xc3\xa7a Sant Miquel. El seu recorregut es caracteritza per la irregularitat de les alineacions del carrer, i les seves amplades, aspectes caracter\xc3\xadstics dels carrers de la ciutat medieva. Destaca l\'arc apuntat, de carreus de pedra, que t\xc3\xa9 el carrer\xc3\xb3 entrant pel carrer de Santa Maria.Est\xc3\xa0 cobert amb volta on s\'hi edificaren habitatges en una part del seu recorregut entre les quals destaca l\'edificaci\xc3\xb3 modernista de la casa Rat\xc3\xa8s._NEWLINE_A sobre del portal s\'hi poden observar unes inscripcions escrites al llarg del temps. Si atravessem l\'arc hi trobem a la dreta una pedra que hi posa "Portal de Sant Miquel" i tamb\xc3\xa9 una rajola del mateix sant feta per Sunet Urgell\xc3\xa9s. Seguint pel mateix passatge a l\'esquerra hi ha un carrer\xc3\xb3 sense sortida on la llegenda explica que la ciutat hi tapi\xc3\xa0 uns empestats.\n_START_SECTION_\nHist\xc3\xb2ria\n_START_PARAGRAPH_\nEl nom de Sant Miquel no apareix documentalment fins al segle XVIII. En un cadastre dels edificis de la vila que va ser fet en temps de Carles III. S\'anomenava "Carrer de les b\xc3\xb3vedes de Sant Miquel". Es segurament un dels m\xc3\xa9s primitius de la ciutat, ja que formava part del primer recinte emmurallat (1132-1285). Estava al costat del temple parroquial de Santa Maria.'